
PËR DISA SHTESA NË UDHËZIMIN NR. 20, DATË 10.10.2007 “PËR MODELET E LICENCAVE, AUTORIZIMEVE DHE CERTIFIKATAVE PËR USHTRIMIN E VEPRIMTARISË NË TRANSPORTIN RRUGOR”, TË NDRYSHUAR

Në mbështetje të nenit 102 pika 4 të Kushtetutës, të nenit 5 të ligjit nr. 8308, datë 18.3.1998 “Për transportet rrugore”, të ndryshuar, udhëzimit nr. 15, datë 24.7.2007 “Për kriteret dhe procedurat e lëshimit të licencave, autorizimeve dhe certifikatave për ushtrimin e veprimtarisë në transportin rrugor”, të ndryshuar, Ministri i Punëve Publike dhe Transportit

UDHËZON:

Në udhëzimin nr. 20, datë 10.10.2007 “Për modelet e licencave, autorizimeve dhe certifikatave për ushtrimin e veprimtarisë në transportin rrugor”, të ndryshuar, bëhen shtesat e mëposhtme:
1. Në pikën 1 shtohet paragrafi me këtë përmbajtje:
“Certifikatat për veprimtarinë e transportit të udhëtarëve për llogari të vet brenda vendit me autobus, do të jenë sipas modelit bashkëlidhur këtij udhëzimi”.
2. Në pikën 4, pas tabelës 2 bëhet shtesa e mëposhtme:
“Modeli nr. 215; Emërtimi: Certifikatë për transportin e udhëtarëve për llogari të vet brenda vendit; Ngjyra e verdhë; Simboli i bashkisë ose komunës që e lëshon”.
Ky udhëzim hyn në fuqi menjëherë dhe botohet në Fletoren Zyrtare.

